PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

A V I Z

asupra proiectului de Lege privind aprobarea Ordonanţei de urgenţă a Guvernului nr. 21/2003 pentru completarea Legii nr. 550/2002 privind vânzarea spaţiilor comerciale proprietate privată a statului şi a celor de pretări servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local


Proiectul de Lege privind aprobarea Ordonanţei de urgenţă a Guvernului nr. 21/2003 pentru completarea Legii nr. 550/2002 privind vânzarea spaţiilor comerciale proprietate privată a statului şi a celor de pretări servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local (P.L 317/2004) a fost trimis Comisiei pentru cultură, arte, mijloace de informare în masă cu adresa nr. P.L 317/26.05.2004, Comisia pentru cultură, arte, mijloace de informare în masă fiind sesizată pentru aviz. Cu acest proiect de Lege a fost sesizat în fond Comisia pentru administraţie publică, amenajarea teritoriului şi echilibru ecologic.

Proiectul de Lege face parte din categoria legilor organice, potrivit prevederilor art. 73 alin. (3) din Constituţie. 

Proiectul de Lege a fost adoptat de Senat în şedinţa din 19 mai 2004.

Proiectul de Lege a fost dezbătut în şedinţa Comisiei din 8 iunie 2004. 

În redactarea avizului, Comisia a ţinut cont de avizul Consiliului Legislativ.

La lucrările Comisiei au fost prezenţi 17 deputaţi, din totalul de 19 de membri ai Comisiei. 

Avizul Comisiei a fost adoptat cu unanimitatea voturilor celor prezenţi în sală în momentul votului (11 voturi pentru). 

În urma dezbaterii, Comisia pentru cultură, arte, mijloace de informare în masă propune adoptarea Proiectului de Lege privind aprobarea Ordonanţei de urgenţă a Guvernului nr. 21/2003 pentru completarea Legii nr. 550/2002 privind vânzarea spaţiilor comerciale proprietate privată a statului şi a celor de pretări servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, în forma prezentată.

